Musim hurikan Atlantik 2010

Musim hurikan Atlantik 2010 merupakan waktu pembentukan siklon tropika di Lautan Atlantik. Sistem siklon tropika di sini diberi istilah hurikan bagi sekiranya angin mencapai kelajuan minimum 119 km/j, manakala istilah taufan digunakan secara spesifik di barat Lautan Pasifik. Agensi yang memantau lembangan ini ialah Pusat Hurikan Kebangsaan, Miami, Amerika Syarikat. Musim ini dimulakan dengan terbentuknya Hurikan Alex yang mencapai kekuatan kategori dua dalam Skala Hurikan Saffir-Simpson. Hurikan ini melanda Semenanjung Yucatán dengan kekuatan ribut tropika dan sempadan Amerika Syarikat – Mexico dengan kekuatan angin maksimum. Pada bulan Julai dan awal Ogos, sistem-sistem ribut lemah telah terbentuk. Musim ini mula aktif dengan pembentukan Hurikan Danielle, hurikan kategori 4 dan Hurikan Earl, juga hurikan kategori 4, pada hujung bulan Ogos. Apabila terbentuknya Ribut Tropika Gaston pada 4 September jam 5.00 petang Waktu Piawai Atlantik (AST) (4.00 pagi keesokkan harinya, Waktu Piawai Malaysia), Pusat Hurikan Kebangsaan, Miami, Amerika Syarikat menyatakan bahawa Gaston merupakan ribut tropika keempat yang terbentuk dalam 11 hari, menandakan musim hurikan mula menjadi lebih aktif.


Ramalan musim 
Pada 5 Ogos, Pusat Ramalan Iklim, Pentadbiran Kelautan dan Atmosfera Kebangsaan (NOAA) Amerika Syarikat meramalkan musim hurikan kali ini akan menghasilkan 14–20 ribut tropika, 8–12 hurikan, dan 4–6 hurikan major.

Rangkuman peristiwa 

Berikut adalah ringkasan bagi musim hurikan Atlantik 2010 yang dipaparkan dalam bentuk jadual. Jadual di bawah merumuskan semua sistem ribut yang terbentuk, tempoh ribut itu aktif, kekuatan maksimum anginnya, tempat dan tarikh ribut itu bertemu daratan, dan kesan ribut dari segi harta benda dan kehilangan nyawa. Manakala Skala Hurikan Saffir-Simpson di sebelah memberi gambaran sepintas lalu bagi pengelasan kelajuan angin menurut kategori.

Nama-nama ribut 

Berikut ialah senarai nama-nama yang akan digunakan oleh Pusat Hurikan Kebangsaan Miami Amerika Syarikat untuk menjejak sebarang sistem ribut yang mencapai kelajuan minimum 63 km/j. Mana-mana nama yang tidak dipadam daripada senarai ini akan digunakan kembali pada tahun 2016.

Lihat juga 
 Musim taufan Pasifik 2010

Rujukan 
<references>